René Soom

René Soom (sündinud 16. jaanuaril 1977) on eesti laulja (bariton). René Soom on õppinud klassikalist laulmist aastail 1995–1996 Georg Otsa nimelises Tallinna Muusikakoolis (Henn Eeriku klassis) ja 2001–2004 Eesti Muusikaakadeemias (prof. Virgilijus Noreika ja prof. Jaakko Ryhäneni juhendamisel) ja jätkanud 2004–2008 samas ka magistriõppes (prof. Jaakko Ryhäneni klassis). Ta on täiendanud end Hartmut Hölli, Rudolf Piernay ja Gerhard Kahry meistrikursustel. Rahvusooperis Estonia on René Soom töötanud alates 1997. aastast, solistina 2005. aastast. Tema repertuaari kuuluvad nimiosa Tšaikovski „Jevgeni Oneginis“, Mister X (Kálmáni „Tsirkusprintsess“), Don Quijote (Leigh’ „Mees La Manchast“), nimiosa Aintsi/Wimbergi muusikalis „Karlsson katuselt“, Belcore (Donizetti „Armujook“), Silvio (Leoncavallo „Pajatsid“), Schaunard (Puccini „Boheem“), Wolfram (Wagneri „Tannhäuser“), Dandini (Rossini „Tuhkatriinu“), Achillas (Händeli „Julius Caesar“), Juss (Raadiku „Vargamäe tõde ja õigus“), Aristide de Faublas (Ábrahámi „Savoy ball“), Edwin ja Boni (Kálmáni „Silva“), Ben (Menotti „Telefon“), Morales (Bizet’ „Carmen“), John Canty (Pajusaare „Prints ja kerjus“), Kirikuteener (Puccini „Tosca“), Kapten Castel-Jaloux (Tambergi „Cyrano de Bergerac“), Kindral Junot ja Taat (Kaumanni „Mina – Napoleon!“), Parkal (Tubina „Barbara von Tisenhusen“), Ottokar (Weberi „Nõidkütt“), Parun Douphal (Verdi „La traviata“), Teine külaline ja Ameerika kindral (Tüüri „Wallenberg“), Marullo (Verdi „Rigoletto“), Henry Higgins (Loewe’ „Minu veetlev leedi“), Chucho Santelmo (Vihmandi „Armastuse valem“), Leuthold (Rossini „Wilhelm Tell“) jpt, ta on laulnud ka Paolo Albiani partiid Verdi „Simon Boccanegra“ kontsertesitusel ja teinud draamarolle, nt Nimetu Tammsaare „Juuditis“; Eesti Muusikaakadeemia ooperistuudio lavastustes Papageno (Mozarti „Võluflööt“), Isa (Humperdincki „Hans ja Grete“). René Soom on esinenud külalisena Vanemuise teatris, teinud koostööd Pärnu Linnaorkestri ja Ooper-Kvartetiga ning osalenud KaivConsorti projektlavastustes (Orffi „Kuu“ ja Bizet’ „Carmen“). Ta on esinenud ka kammerlauljana. 1998. aastast on René Soom olnud seotud ka teatriga Varius, kus on kaasa teinud paljudes lavastustes. Koos teatri Varius trupiga on andnud etendusi Rootsis, USAs, Luksemburgis ja Kanadas. 2006 – Marje ja Kuldar Singi nimelise preemia „Noor laulja“ 2009 – Harjumaa teatripreemia 2012 – Georg Otsa nimeline auhind 2014, 2018 – SEB publikupreemia 2016 – rahvusooperi Estonia kolleegipreemia René Soom on abielus Diana Dikson-Soomiga ja neil on tütar Marie-Helen. Marje ja Kuldar Sink´i nimeline preemia "Noor Laulja" PLMF- Preemiad Harjumaa teatripreemia pälvib René Soom Uus Eesti 01.04.2009 "Eesti Teatriliit Georg Otsa nimeline auhind". Originaali arhiivikoopia seisuga 4. märts 2016. Vaadatud 26. veebruaril 2016. SEB publikupreemia laureaadid on ooperisolistid Juuli Lill ja René Soom , SEB pressiuudis 27.märts 2014 Rahvusooperi publikulemmikud on Juuli Lill ja René Soom , www.opera.ee 06.04.2018 "Rahvusooperis Estonia anti täna üle kolleegipreemiad". Originaali arhiivikoopia seisuga 11. juuni 2016. Vaadatud 1. juunil 2016. René Soom andmekogus IMDb (inglise) Igas inimeses on peidus unistus – intervjuu René Soomiga 28. veebruar 2012 René Soom räägib enda lauljatee algusest ning Estonia telgitagustest, ETV "Terevisioon" 9. september 2015 Kus on kodusadam... Sirp 6. november 2015 Juuli Lill ja René Soom: lauljaks saab see, kelle suurim kirg on esinedaAjakiri Rahvusooper 5. september 2014 PERSOONILUGU: Ooperisolist Rene Soom, www.aiaparadiis.ee "Tõotuse laul" René Soomi esituses Laul "Jah, ilma naisteta on kurb maailm" René Soomi esituses Laul "Armastan" René Soomi esituses